cyanic-selkie/wikianc huggingface dataset:
গোয়াংজু
যোগাযোগ ব্যবস্থা
সমগ্র গোয়াংজু শহর গোয়াংজু সাবওয়ে দ্বারা ভ্রমণ করা সম্ভবব। ২০০৮ সালের এপ্রিলে সাবওয়ের পরিসর বাড়ানোর কাজ শুরু হয় যা ২০১২ পূর্ণতা পায়। গোয়াংজুতে দুইটি উচ্চগতিসম্পন্ন রেলগাড়ীগামী রেল স্টেশন আছে। এগুলো হলঃ গোয়াংজু স্টেশন এবং গোয়াংজু সোংজং স্টেশন। বর্তমানে সোংজং স্টেশনই বহুল ব্যবহৃত হয় কেননা এই স্টেশনের সাথে সাবওয়ে এবং স্থানীয় বাসের সরাসরি সংযোগ রয়েছে। গোয়াংজুতে অত্যাধুনিক পাবলিক বাসের ব্যস্থা রয়েছে যা শহরের ভিতরে চলাচল করে। স্থানীয় বাস ও বাসস্টপগুলোতে কোরিয়ান ও ইংরেজি উভয় ভাষায় তথ্য প্রদানের সেবা রয়েছে। স্থানীয় বাস শহরের বাইরেগামী ইন্টারসিটি বাসের রুটের সাথে যুক্ত হয় গোয়াংজু বাস টার্মিনালে যা ইউ-স্কয়ার নামেই বহুল পরিচিত।
নগদ টাকা ছাড়াও কিছু কোরিয় ব্যাংকের কার্ড, বাসকার্ড দিয়ে বাসভাড়া দেয়া যায়। হান-পে, টি-মানি এবং ক্যাশবি তিনটি কোম্পানী রিচার্জেবল বাসকার্ড বিক্রি করে, যা যেকোন কনভেনিয়েন্ট স্টোরে সহজেই রিচার্জ করা যায়। কার্ড ছাড়াও চাবির রিং আদলের এক্সেসরিজও এই কোম্পানীগুলো প্রস্তুত করে থাকে। নগদ টাকার পরিবর্তে কার্ড দিয়ে বাসভাড়া দেয়ায় ছোটখাটো ছাড় দেয়া হয়। এছাড়াও, ১৩ থেকে ১৮ বয়েসী এবং ৭ থেকে ১২ বয়েসী বাচ্চাদের জন্য বাস ভাড়ায় বিশেষ ছাড় দেয়া হয়।
টুইন টাউন- বন্ধু শহর
গোয়াংজু শহর নিম্নোক্ত শহরগুলোর সাথে সাংস্কৃতিক সম্পর্ক উন্নয়নে একে অপরকে সাহায্য করতে বদ্ধপরিকর
ভোলা (চলচ্চিত্র)
ভোলা একটি আসন্ন ভারতীয় হিন্দি ভাষার অ্যাকশন থ্রিলার চলচ্চিত্র যা অজয় দেবগন এবং অজয় দেবগন এফফিল্মস, রিলায়েন্স এন্টারটেইনমেন্ট, টি-সিরিজ ফিল্মস এবং ড্রিম ওয়ারিয়র পিকচার্স কর্তৃক পরিচালিত। এটি তামিল চলচ্চিত্র কাইথি (২০১৯) এর রিমেক। ছবিতে মুখ্য ভূমিকায় অভিনয় করেছেন অজয় দেবগন, টাবু, দীপক ডোবরিয়াল, সঞ্জয় মিশ্র এবং গজরাজ রাও । চলচ্চিত্রটিতে অমলা পল এবং অভিষেক বচ্চন এর বিশেষ উপস্থিতি রয়েছে।
২০২২ সালের জানুয়ারি থেকে ২০২৩ সালের জানুয়ারি পর্যন্ত মুম্বাই, হায়দ্রাবাদ এবং বারাণসীতে মূল চিত্রগ্রহণ অনুষ্ঠিত হয়েছিল। ফিল্ম স্কোর এবং সাউন্ডট্র্যাক অ্যালবামটির সুর করেছেন রবি বসরুর। এটি ৩০ মার্চ ২০২৩-এ প্রেক্ষাগৃহে মুক্তি পাওয়ার কথা রয়েছে। এই চলচ্চিত্র টি 10 এপ্রিল 2023 পর্যন্ত বিশ্বব্যাপী ₹100.03 কোটি (US$13 মিলিয়ন) আয় করেছে, যা 2023 সালের নবম-সর্বোচ্চ আয়কারী ভারতীয় চলচ্চিত্রে পরিণত হয়েছে।
চুরুং (পরিভ্রামক যান)
অভিযান
চুরুং থিয়েনওয়েন-১-এর অংশ হিসেবে ২০২০ সালের ২৩শে জুলাই সর্বজনীন সমন্বিত সময় অনুযায়ী ১২টা বেজে ৪১ মিনিটে ওয়েনছাং মহাকাশযান উৎক্ষেপণ কেন্দ্র থেকে উৎক্ষেপণ করা হয়। এটি ২০২১ সালের ১৪ই মে তারিখে মঙ্গল গ্রহপৃষ্ঠের ইউটোপিয়া প্ল্যানিটিয়া সমভূমিতে অবতরণ করে। অবতরণের জন্য এটি একটি বায়ুখোলক, প্যারাশুট, ও পশ্চাদমুখী-রকেট (রেট্রোরকেট) ব্যবহার করে।
সৌরশক্তিতে চালিত পরিভ্রামক যানটিতে ছয়টি চাকা আছে। এটির পূর্বপরিকল্পিত চলনক্ষম আয়ু ৯০ মঙ্গলদিবস (সল)। পরিভ্রামক যান ও এর অবতরণ মঞ্চটির সম্মিলিত ওজন 240 kg, এবং এটির উচ্চতা 1.85 m।
পরিভ্রামক যানটির অভিযানে যে কাজগুলি সম্পন্ন করার পরিকল্পনা রয়েছে, সেগুলি নিম্নরূপ:
চীনের জাতীয় মহাকাশ প্রশাসন ২০২১ সালের ১৯শে মে তারিখে মঙ্গল গ্রহপৃষ্ঠ থেকে চুরুংয়ের প্রেরিত আলোকচিত্রগুলি প্রথমবারের মতো প্রকাশ করে।
সরঞ্জামাদি
পরিভ্রামক যানটি ছয়টি বৈজ্ঞানিক সরঞ্জাম বহন করছে:
নামকরণ
২০২১ সালের ২৪শে এপ্রিল তারিখে চীনের জাতীয় মহাকাশ প্রশাসন আনুষ্ঠানিকভাবে ঘোষণা দেয় যে পরিভ্রামক যানটির নাম হবে "চুরুং" । আগুন ও আলোর সাথে সম্পর্কিত চীনা পৌরাণিক চরিত্র চুরুংয়ের নামে এই নাম রাখা হয়। ২০২১ সালের ২০শে জানুয়ারি থেকে ২৮শে ফেব্রুয়ারি পর্যন্ত ইন্টারনেটে অনুষ্ঠিত একটি উন্মুক্ত ভোটদান প্রক্রিয়াতে নামটি নির্বাচন করা হয়। চুরুং নামটি ৫ লক্ষের বেশি ভোট পেয়ে ১ম স্থান অধিকার করেছিল। কিছু চীনা মন্তব্যকারীর মতে চুরুং নামটি "চীনের আন্তঃনাক্ষত্রিক অভিযানের অগ্নিশিখা প্রজ্জ্বলন এবং নক্ষত্রসমূহ অনুসন্ধান ও মহাবিশ্বের অজানা রহস্যগুলি উদ্ঘাটনে চীনা জাতির দৃঢ়সংকল্পের প্রতীক।"
হিবাতুল্লাহ আখুন্দজাদা
হিবাতুল্লাহ আখুন্দজাদা (জন্ম: সম্ভবত ১৯৬১-১৯৬৯ এর মধ্যে) হলেন একজন ইসলাম বিশেষজ্ঞ, ধর্মগুরু ও আইনজীবী এবং অফগানিস্তান ইসলামী আমিরাতের (তালেবান) বর্তমান এবং তৃতীয়তম প্রধান নেতা, যিনি ২০১৬ সাল থেকে এ দায়িত্বে আছেন। ২০২১ সালের কাবুলের পতনের পর থেকে তিনি আফগানিস্তানের বর্তমান দে ফাক্তো নেতা বা রাষ্ট্রপ্রধান। তালেবান সদস্যরা তাকে আমির আল-মুমিনিন (অনুবাদ: বিশ্বাসীদের নেতা) বলে সংবোধন করে। সে তার মৌলভি এবং মোল্লা এ দুটি পদবীর জন্যও পরিচিত।
তালেবানের বিভিন্ন বিষয় সম্পর্কে ফতোয়া প্রদানের জন্যও আখুন্দজাদা সুপরিচিত। তিনি ১৯৯৬ সাল থেকে ২০০১ সাল পর্যন্ত আফগানিস্তান ইসলামিক আমিরাতের (তালেবান) শরিয়া বিচারসভায় ইসলামিক বিচারপতির দায়িত্ব পালন করেছেন। অন্যান্য তালেবান নেতাদের মতো তিনি সামরিক পটভূমি থেকে আসেননি। ২০১৬ সালের মে মাসে, সাবেক নেতা, আখতার মনসুর যুক্তরাষ্ট্রের ড্রোন হামলা মারা গেলে তিনি তালেবান নেতা হিসেবে নিযুক্ত হন।
জীবনের প্রথমার্ধ
আখুন্দজাদা আফগানিস্তানের কান্দাহার প্রদেশের পাঞ্জাবি জেলায় জন্মগ্রহণ করেন। তিনি একজন পাসতুন এবং নুজরাই গোষ্ঠির সদস্য। তার নামের প্রথম অংশ, হিবাতুল্লাহ এর আরবি অর্থ “প্রভুর দেওয়া উপহার”। তার পিতা মুহাম্মদ আখুন্দ ছিলেন একজন ইসলাম বিশেষজ্ঞ এবং সাহিদ রাওয়ান গ্রামের মালুক মসজিদের ইমামের দায়িত্ব পালন করতেন। নিজেদের কোনো জমি বা বাগান না থাকায়, তার পরিবার তার পিতা ধর্মসভা থেকে যে অর্থ বা ফসলের অংশ পেত তার উপর নির্ভরশীল ছিল। সোভিয়েত ইউনিয়নের অনুপ্রবেশের পর পরিবারটি কোয়েটা থেকে পাকিস্তানের বেলুচিস্তান অঞ্চলে চলে যায় এবং  আখুন্দজাদা সেখানে একটি মাদ্রাসায় অধ্যায়ন করেন। ১৯৮০ এর দশকে, তিনি আফগানিস্তানে সোভিয়েত সেনা অভিযানের বিরুদ্ধে “ইসলামপন্থীদের প্রতিরোধে” জড়িত ছিলেন।
কর্মজীবনের প্রথমার্ধ
২০০১ সালে, যুক্তরাষ্ট্রের নেতৃত্বে পরিচালিত আক্রমণে তালেবানের পতনের পর, তিনি তালেবানের ধর্ম বিশেষজ্ঞ পরিষদের নেতা হিসেবে নিযুক্ত হন। পরবর্তীতে, তিনি আফগানিস্তান ইসলামিক আমিরাতের প্রধান এবং মুহাম্মদ ওমর এর উপদেষ্টা হিসেবে নিযুক্ত হন। সামরিক নেতার চেয়ে তিনি একজন ধার্মিক নেতা হিসেবে এবং তালেবানের সদস্যদের মধ্যে ধর্ম সংক্রান্ত সমস্যা সমাধান ও তালেবানের অধিকাংশ ফতোয়া প্রবর্তনের জন্য বেশি পরিচিত। উভয় মুহাম্মদ ওমর এবং তার পরবর্তী সর্বোচ্চ নেতা, আখতার মনসুর তার সাথে ফতোয়া সংক্রান্ত বিষয়ে আলোচনা করতেন। আখুন্দজাদা তালেবানের কুয়েতা সুরা এর একজন ঊর্ধ্বতন সদস্য ছিলেন।
২০১৫ সালে, তিনি মনসুর অধীনস্থ তালেবানের ২ জন ডেপুটি নেতার একজন হিসেবে নিযুক্ত হন। তালেবানের সর্বোচ্চ পর্যায়ের নেতাদের মধ্যে তিনিই সবচেয়ে দৃশ্যমান ছিলেন। মনসুর নিরাপত্তা সংক্রান্ত কারণে জনগণের সামনে আসা থেকে বিরত থাকতেন ও প্রকাশ্যে কোনো সমাবেশে উপস্থিত হতেন না এবং আরেক ডেপুটি নেতা, সিরাজউদ্দীন হাক্কানি বেশি সামরিক বিষয়গুলোতেই জড়িত থাকতেন। হেলমান্দ প্রদেশের একজন সামরিক নেতা, আব্দুল বারি এর মতে, আখুন্দজাদা একটি নিয়ম তৈরি করেন, যা অনুযায়ী একটি গোপন শাসন বিভাগের অধীনে একটি পরিষদ গঠন করা হয়, যা অত্যাচারী সামরিক নেতা ও যোদ্ধাদের উপর তদন্ত করার ক্ষমতার অধিকারী ছিল।
২০১৬ সালে, আখুন্দজাদা কুয়েতার ঘোউস আবাদ অঞ্চলে বসবাস করত এবং সর্বোচ্চ ১০টি মাদ্রাসার নেতৃত্ব দিত বলে মতবাদ আছে।
সর্বোচ্চ নেতা হিসেবে
আখুন্দজাদা ২০১৬ সালের মে মাসের ২৫ তারিখে যুক্তরাষ্ট্রের ড্রোন হামলায় মারা যাওয়া মনসুর এর পরিবর্তে তালেবানের সর্বোচ্চ নেতা হিসেবে নিযুক্ত হন। তার প্রতিযোগী হিসেবে ছিলেন মনসুর এর আরেক ডেপুটি, সিরাজউদ্দীন হাক্কানি এবং মুহাম্মদ ওমর এর পুত্র, মুহাম্মদ ইয়াকুব। আখুন্দজাদা এর তালেবানের সর্বোচ্চ নেতা হিসেবে নিযুক্ত হওয়া কিছু সদস্যের কাছে বিস্ময়কর ছিল, যারা তাকে যোগ্যতার ভিত্তিতে তৃতীয় স্থানীয় প্রার্থী বলে মনে করত। কিন্তু অন্য দুই জনের একজন নিযুক্ত হলে যে দলের মধ্যে যে অসন্তোষ সৃষ্টি হতো তা উপেক্ষা করতে আখুন্দজাদাকে নিযুক্ত করা হয়। তালেবান উৎস অনুযায়ী, মনসুর আখুন্দজাদাকে তার পরবর্তী সর্বোচ্চ নেতা হিসেবে মনোনীত করেন, তবে এ দাবিটি তাকে নিযুক্ত করার সুবিধার্থে বানানো হতে পারে। ইয়াকুব এবং হাক্কানি আখুন্দজাদার ডেপুটি হিসেবে নিযুক্ত হয়। ২০১৬ সালের ডিসেম্বর মাসে, আব্দুল রাজ্জাক আখুন্দ এবং সাতা আখুন্দ আখুন্দজাদাকে সমর্থন করার অঙ্গীকার প্রদান করেন।
দক্ষিণ আফগানিস্তানে তালেবানের প্রধান মুখপাত্র, ইউসূফ আহমাদি বলেন যে, ২০১৭ সালের জুলাই মাসে গ্রিশকে আফগানিস্তান বাহিনীর একটি সামরিক ঘাটিতে আত্মঘাতি হামলা চালাতে গিয়ে আখুন্দজাদা এর সর্বকনিষ্ঠ্য পুত্র, আব্দুর রহমান খালিদ মারা যায়। তালেবান সদস্যদের মতে, আখুন্দজাদা তার পুত্রের ইচ্ছা সম্পর্কে জানতেন এবং সম্মত ছিলেন। আখুন্দজাদা এর নেতৃত্বে তালেবান ইরাক এবং লেভান্ট খোরাসান শাখার ইসলামিক স্টেট পরাজিত করে দারজাব এর যুদ্ধে জয়ী হয়।
২০২১ সালের মে মাসে, আখুন্দজাদা আফগানিস্তানের জনগণকে যুক্তরাষ্ট্রের সামরিক বাহিনীর প্রত্যাহারের পর একটি ইসলামিক রাষ্ট্র তৈরির জন্য একত্রিত হতে বলেন। ২০২১ সালের আগস্ট মাসে, তার অধীনে নামমাত্র থাকা বাহিনীগুলো যুদ্ধে চূড়ান্ত বিজয়ের জন্য আক্রমণ শুরু করে। আখুন্দজাদা নেতৃত্বে থাকাকালীন যুক্তরাষ্ট্র সামরিক বাহিনী প্রত্যাহার করে এবং তালেবান কাবুলের নিয়ন্ত্রণ নেয়। আগস্ট মাসের ১৮ তারিখে, “আখুন্দজাদার জারি করা সাধারণ ক্ষমা অনুযায়ী আফগানিস্তানের সকল কারাগার থেকে রাজনৈতিক বন্দিদের মুক্তি দেওয়া হবে।” -এ ঘোষনা দেওয়া হয়। সেই সময়ের মধ্যে তালেবান ইতোমধ্যে দেশের প্রধান কারাগারগুলো নিয়ন্ত্রণে নেয় এবং হাজার হাজার বন্দিদের মুক্তি দেয়, যার মধ্যে অনেক আইএসআইএল যোদ্ধা, আল-কায়েদা সদস্য এবং উদ্ধতন তালেবান সদস্য ছিল।
কাবুল এর পতনের পর আখুন্দজাদার বিষয়ে তেমন তথ্য না পাওয়া যাওয়ায় এবং তার কোনো ছবি না থাকায় তিনি জীবিত আছেন বা তালেবানের নেতৃত্ব দিচ্ছেন কিনা এ বিষয়ে সন্দেহ দেখা যায়। ২০২১ সালের ফেব্রুয়ারি মাসে, আখুন্দজাদা পাকিস্তানে একটি বিস্ফোরণে মারা গেছে এমন জনশ্রুতি শোনা যায়, যা তালেবান প্রত্যাখ্যান করে। কাবুলের পতনের পরে গণমাধ্যমের প্রতিবেদনের মতে, আখুন্দজাদা পাকিস্তান সেনা বাহিনীর কাছে বন্দি আছেন। আগস্ট মাসের ২১ তারিখে, তালেবান দাবি করে যে, আখুন্দজাদা জীবিত আছেন এবং কান্দাহারে বাসবাস করছেন। সেপ্টেম্বর মাসের ৮ তারিখে, আখুন্দজাদা অন্তর্বর্তী শাসন বিভাগের প্রতি একটি বক্তব্য দেন, যেখানে তিনি আফগানিস্তানে শরিয়া বজায় রাখতে বলেন।
হত্যার চেষ্টা
আখুন্দজাদাকে হত্যার জন্য ২ বার চেষ্টা করা হয়। ২০১২ সালে, কুয়েতায় তার একটি ভাষণে তার ছাত্রদের মধ্যে এক ব্যক্তি দাড়িয়ে কাছাকাছি দূরত্ব থেকে তার দিকে পিস্তল তার করেন কিন্তু পিস্তলটি জ্যাম হয়ে যায়। আখুন্দজাদার এক শিক্ষার্থী, মোল্লা ইব্রাহিম এর মতে, “তালেবান সদস্যরা তার বন্দুকের জ্যাম ঠিক করার পূর্বেই তাকে আটকাতে এবং বন্দি করতে ছুটে আসে”। আখুন্দজাদা এ সময়ে বা এর পরবর্তী অসস্তিকর অবস্থায় স্থানটি থেকে সরে যাননি বলে শোনা যায়। জাতীয় সুরক্ষা অধিদপ্তরের বিরুদ্ধে এই হত্যার চেষ্টার অভিযোগ দেয় তালেবান।
২০১৯ সালের আগস্ট মাসের ১৬ তারিখে, জুম্মার নামাযের সময়ে পাকিস্তানের বেলুচিস্তানে একটি বিস্ফোরণে একটি বড় মসজিদ ধ্বংস হয়ে যায়, যাতে আখুনজাদার পিতা এবং ভাই মারা যায়। বিস্ফোরণটিতে তার আরো আত্মীয় মারা যায় বলে পরবর্তীতে নিশ্চিত করা যায়। তালেবান থেকে বের হয়ে আসা তালেবানের একটি সাবেক শাখা, আফগানিস্তান ইসলামিক আমিরাতের উচ্চ পরিষদ আক্রমণটির দায় স্বীকার করে এবং আখুন্দজাদা তাদের প্রধান লক্ষ্য ছিল বলে দাবি করে। খাইর উর মাদ্রাইস মসজিদের নেতা হিসেবে আখুনজাদার পরিবর্তে আহমাদুল্লাহ নিযুক্ত হন। এ মসজিদটি আখুনজাদা এর তালেবান নেতা হিসেবে নিযুক্ত হওয়ার পর কুয়েতা সুরায় তালেবানের প্রধান সাক্ষাতের স্থান ছিল।
পুনঃস্থাপিত তালেবানে ভূমিকা
২০২১ সালের সেপ্টেম্বর মাসের ১৪ তারিখে, তালেবানের কাবুল নিয়ন্ত্রণে নেওয়ার পর তাকে জনসম্মুখে দেখা যায়নি বলে প্রকাশ করা হয়, যা থেকে তিনি জীবিত আছেন কিনা এ প্রশ্ন উঠে। তালেবানের প্রতিষ্ঠাতা নেতা, মুহাম্মদ ওমর এর মৃত্যুর সংবাদ সম্ভবত ২ বছর গোপন করে রাখা হয়েছিল।
২০২১ সালের অক্টোবর মাসের ৩০ তারিখে আখুন্দজাদা দালুম উলুম হাকিমাহ মাদ্রাসায় জনসম্মুখে আসেন বলে তালেবান দাবি করে। এর কোনো চিত্র বা ভিডিও প্রকাশ করা হয়নি, তবে তালেবানের সামাজিক মাধ্যমের অ্যাকাউন্টগুলো থেকে ১০ মিনিটের একটি অডিও রেকর্ডিং প্রকাশিত হয়, যা তার মৃত্যুর গুজব সত্যি নয় বলে প্রমাণ করে।
মঙ্গোলিয়ার ভূগোল
মঙ্গোলিয়া হ'ল চীন এবং রাশিয়ার মধ্যে অবস্থিত মধ্য এশিয়া এবং পূর্ব এশিয়া এর একটি স্থলবেষ্টিত দেশ।  ভূখণ্ডটি পাহাড় এবং ঢেউখেলানো মালভূমি এর সমন্বয়ে গঠিত। মঙ্গোলিয়ার মোট জমির পরিমাণ ১,৫৬৪,১১৬ বর্গকিলোমিটার।  সামগ্রিকভাবে উঁচু আলতাই পর্বতমালা থেকে জমির ঢাল পশ্চিম থেকে উত্তরের দিক বরাবর সমভূমি পর্যন্ত এবং অবনতি পূর্ব এবং দক্ষিণ দিকে দেখা যায়। মঙ্গোলিয়ার একেবারে পশ্চিমে চীন সীমান্তে অবস্থিত খুইটেন শৃঙ্গ হ'ল এখানের সর্বোচ্চ শৃঙ্গ । মঙ্গোলিয়ার সর্বনিম্ন বিন্দু হ'ল হো নুর বা হুন হ্রদ ।  দেশটির গড় উচ্চতা  হ'ল ।
মঙ্গোলিয়ার ভূসংস্থানে রয়েছে এশিয়ার বৃহত্তম মিষ্টি জলের হ্রদ (খোভসগোল হ্রদ), প্রচুর লবনাক্ত জলের হ্রদ, জলাভূমি, বালির টিলা, ঢেউখেলানো তৃণভূমি, আলপাইন অরণ্য এবং স্থায়ী পার্বত্য হিমবাহ। উত্তর এবং পশ্চিম মঙ্গোলিয়া ভূমিকম্প-প্রবণ এলাকা যেখানে ঘন ঘন ভূমিকম্প এবং প্রচুর উষ্ণপ্রসবণ এবং লুপ্ত আগ্নেয়গিরি দেখা যায়। পূর্ব প্রান্ত থেকে দেশটির নিকটতম কোনও সমুদ্রের অবস্থান মোটামুটি প্রায় । এটি উত্তর চীন এর লিয়াওনিং প্রদেশের জিনঝৌ সীমানায় অবস্থিত বোহাই সাগর এর উপকূলরেখা।
পার্বত্য অঞ্চল
মঙ্গোলিয়ায় চারটি প্রধান পর্বতমালা রয়েছে। এদের মধ্যে সর্বোচ্চটি হ'ল আলতাই পর্বতমালা যা দেশের পশ্চিম ও দক্ষিণ-পশ্চিম অঞ্চল জুড়ে উত্তর-পশ্চিম থেকে দক্ষিণ-পূর্ব অক্ষে প্রসারিত। এই পর্বতমালাতেই রয়েছে দেশের সর্বোচ্চ শিখর উচ্চ খুইটেন শৃঙ্গ।
খানগাই পর্বতমালা এর শৃঙ্গগুলি উত্তর-পশ্চিম থেকে দক্ষিণ-পূর্ব দিকে প্রসারিত এবং মধ্য ও উত্তর-মধ্য মঙ্গোলিয়ার বেশিরভাগ জায়গা দখল করে রয়েছে। এই পর্বতগুলিতে অনেক অরণ্যভূমি এবং অ্যালপাইন চারণভূমি দেখা যায়। এরা প্রাচীনতম, নিচু এবং আরও ক্ষয়প্রাপ্ত পর্বত।
ক্ষেন্তেই পর্বতমালা উত্তর-পূর্ব থেকে দক্ষিণ-পশ্চিমে প্রায় প্রসারিত পর্বত। এটি মঙ্গোলিয়ার উত্তর পূর্ব অংশ দখল করে রয়েছে। উত্তরের অংশটি তাইগা আচ্ছাদিত এবং দক্ষিণ অংশটি শুকনো স্তেপ দ্বারা ভরাট করা। এই পর্বত শ্রেণী থেকে উত্তর মহাসাগর (বৈকাল হ্রদ এর মাধ্যমে) এবং প্রশান্ত মহাসাগর এর অববাহিকার মাঝে দেশের জলবিভাজিকা গঠিত হয়েছে। এই পর্বত শ্রেণী থেকে উৎপন্ন নদীর মধ্যে রয়েছে ওনন, খেরলেন, মেনজা এবং টুউল। এই পর্বতের কোলেই অবস্থান করছে মঙ্গোলিয়ার রাজধানী উলানবাটর।
দেশের উত্তর অংশ জুড়ে দখল করে আছে খোভসগোল পর্বতমালা। এর প্রবণতা রয়েছে উত্তর থেকে দক্ষিণে এবং এটিতে সাধারণত প্রচুর খাড়া চূড়া রয়েছে দেখা যায়। এই নবীন পর্বতশ্রেণী অ্যালপাইন বৈশিষ্ট্যযুক্ত, উঁচু নতিযুক্ত ও সংকীর্ণ পর্বতগাত্র বিশিষ্ট।
পূর্ব মঙ্গোলিয়ার বেশিরভাগ অংশ সমভূমি দ্বারা গঠিত এবং তার নিম্নতম অঞ্চলটির দিকে ঢালের প্রবণতা হ'ল দক্ষিণ-পশ্চিম থেকে উত্তর-পূর্ব দিকে। ঢালের এই প্রবণতা দক্ষিণের গোবি মরুভূমি অঞ্চল থেকে পূর্ব সীমান্ত পর্যন্ত গিয়ে পৌঁচেছে।
জেনিফার কেন্ডাল
শৈশব
জেনিফার কেন্ডাল ইংল্যান্ডের সাউথপোর্টে জন্মগ্রহণ করেছিলেন, তবে তাঁর যৌবনের বেশিরভাগ সময় ভারতে কাটিয়েছেন। তিনি এবং তাঁর ছোট বোন ফেলিসিটি কেন্ডালের জন্ম হয়েছিল জেফ্রি কেন্ডাল এবং লরা লিডেলের, যিনি একটি ভ্রমণকারী থিয়েটার সংস্থা "শেক্সপিয়রেনা" পরিচালনা করেছিলেন, যা বইটি এবং ছবি শেক্সপিয়র ওয়াল্লায় ( ১৯৬৫ ) চিত্রিত হিসাবে ভারতবর্ষ ভ্রমণ করেছিল, যেখানে কেন্ডাল উপস্থিত হয়েছিল।, অবিশ্বস্ত এবং যা তার স্বামী শশী কাপুর, তার বাবা-মা এবং তার বোন অভিনীত।
শশী কাপুর
শশী কাপুর এবং জেনিফার ১৯৫৬ সালে কলকাতায় প্রথমবারের মতো দেখা করেছিলেন, যেখানে তিনি পৃথ্বী থিয়েটার সংস্থার অংশ ছিলেন, যখন তিনি শেক্সপিয়ারার অংশ হিসাবে দ্য টেম্পেস্ট নাটকটিতে মিরান্ডা অভিনয় করছিলেন। এরপর শশী কাপুর শেক্সপিয়রানা কোম্পানির সাথে ভ্রমণ শুরু করেন, এবং ১৯৫৮ সালের জুলাই মাসে এই দম্পতি বিয়ে করেছিলেন। কেন্ডাল ও তার স্বামী মুম্বই পৃথ্বী থিয়েটার নবজীবন সহায়ক ছিলেন, তাদের থিয়েটার খোলার সঙ্গে জুহু ১৯৭৮ সালে শহরের এলাকায় কেন্ডাল এবং কাপুর একসঙ্গে বেশ কয়েকটি ছবিতে অভিনয় করেছিলেন, বিশেষত মার্চেন্ট আইভরি প্রোডাকশন প্রযোজিত। তাদের প্রথম যৌথ অভিনয়ের ভূমিকা ছিল বোম্বাই টকিতে (১৯৭০ ), যা মার্চেন্ট আইভরি প্রযোজিত আগের চলচ্চিত্রগুলির মধ্যে একটিও ছিল।
ব্যক্তিগত জীবন
কাপুরসের তিনজন সন্তান ছিল: পুত্র কুণাল কাপুর এবং করণ কাপুর এবং একটি মেয়ে সঞ্জনা কাপুর, সকলেই বলিউড অভিনেতা।
তিনি ১৯৮২ সালে টার্মিনাল কোলন ক্যান্সারে আক্রান্ত হয়েছিলেন এবং ১৯৮৪ সালে এই রোগে মারা যান।
অনরে দ্য বালজাক
অনরে দ্য বালজাক (Honoré de Balzac, আ-ধ্ব-ব: [ɔnɔʀe də balˈzak]) (১৭৯৯ - ১৮৫০) ঊনবিংশ শতাব্দীর বিখ্যাত ফরাসি ঔপন্যাসিক এবং নাট্যকার। তিনি ধারাবাহিকতা বজা রেখে প্রায় ১০০টি উপন্যাস রচনা করেছেন যেগুলোকে তার শ্রেষ্ঠ কীর্তি হিসেবে আখ্যায়িত করা যায়। এই বিশাল রচনাভাণ্ডারকে একত্রে La Comédie Humaine বরা হয়। ১৮১৫ সালে নেপোলিয়ন বোনাপার্তের পতনের পর ফ্রান্সের জনগণের জীবনযাত্রার বাস্তবিক আখ্যান তুলে ধরা হয়েছে এই উপন্যাসগুলোতে।
বালজাক ইউরোপীয় সাহিত্যে বাস্তবতাবাদ প্রবর্তনের ক্ষেত্রে অগ্রণী ভূমিকা পালন করেছেন। সমাজের বিস্তৃত এবং সামগ্রিক উপস্থাপনার জন্যই তাকে এই কৃতিত্বের দাবীদার করে নিতে হয়। সমাজের কোন অসঙ্গতিই তিনি এড়িয়ে যাননি। তিনি বহুরূপী চরিত্র এবং চরিত্রের মধ্যে বহুমুখীতা আনয়ন করেছেন। অবশ্য সাহিত্যের কম সংখ্যক চরিত্রই জটিল নৈতিকতার দিক দিয়ে দ্ব্যর্থক এবং পরিপূর্ণ মানবিক ছিল। চরিত্রগুলোর সাথে জড় বস্তুর বিশেষ মিলন ঘটাতেন তিনি। যেমন তার অনেক রচনাতেই প্যারিস শহর বিভিন্ন চরিত্রের সাথে মিশে মানবিক রূপ নিয়ে উপস্থাপিত হয়েছে।
ফয়জুর রহমান আহমেদ
শহীদ ফয়জুুর রহমান আহমেদ হলেন বাংলাদেশের একজন পুলিশ কর্মকর্তা। মুক্তিযুদ্ধে আত্মত্যাগের অনন্য সাধারণ অবদানের জন্য ২০১৭ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
প্রাথমিক জীবন
২১ ফেব্রুয়ারি ১৯২১ সালে নেত্রকোনা জেলায় ফয়জুর রহমান আহমেদ জন্মগ্রহণ করেন।
কর্মজীবন
ফয়জুুর রহমান আহমেদ ছিলেন একজন পুলিশ কর্মকর্তা।
মৃত্যু
৫ মে ১৯৭১ ইংরেজি।
পুরস্কার ও সম্মাননা
স্বাধীনতা ও মুক্তিযুদ্ধে আত্মত্যাগের অসাধারণ অবদানের জন্য ২০১৭ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত স্বাধীনতা পুরস্কার প্রদান করা হয় তাকে।
যশোর পল্লী বিদ্যুৎ সমিতি-২
যশোর পল্লী বিদ্যুৎ সমিতি-২ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। যশোর পল্লী বিদ্যুৎ সমিতি-২ খুলনা বিভাগের যশোর জেলায় ০৫টি জোনাল অফিস, ০৩টি সাব-জোনাল অফিস, ০৩টি এরিয়া অফিস এবং ১৬টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। যশোর পল্লী বিদ্যুৎ সমিতি-২ নিবন্ধিত হয় ২৮ সেপ্টেম্বর, ১৯৭৯ সালে এবং বানিজ্যিকভাবে বিদ্যুতায়িত হয় ০২ ফেব্রুয়ারি, ১৯৮১ সালে।
ইতিহাস
গণপ্রজাতন্ত্রী বাংলাদেশ সরকারের আর্থিক সহায়তায় যশোর জেলার মনিরামপুর, কেশবপুর, অভয়নগর ও নড়াইল জেলার নড়াইল, লোহাগড়া, কালিয়া এবং খুলনা জেলার ফুলতলা উপজেলায় বৈদ্যুতিক অবকাঠামো নির্মাণ করিয়া সংশিস্নষ্ট সকলের ঐকান্তিক প্রচেষ্টায় ২ ফেব্রুয়ারী ১৯৮১ সালে এলাকায় বিদ্যুৎ সরবরাহ শুরু করে। ইতিমধ্যে সমিতি এলাকায় ১৮টি বিদ্যুৎ উপকেন্দ্রের মাধ্যমে ৯২৬০ কিঃ মিঃ বৈদ্যুতিক লাইন নির্মাণ করিয়া ৫,৩৩,৬৪২ টি বিভিন্ন শ্রেণীর গ্রাহককে সংযোগ প্রদানের মাধ্যমে ক্রার্যক্রম অব্যহত রয়েছে। এ সমিতির অধীনে যশোর জেলা, নড়াইল জেলা ও খুলনা জেলার আংশিক, ০৭টি (মণিরামপুর, কেশবপুর, অভয়নগর, ফুলতলা, নড়াইল, লোহাগড়া, কালিয়া) উপজেলা, ৮৪টি ইউনিয়ন ও ১২৩৫টি গ্রাম রয়েছে। এর সদর দপ্তর যশোর জেলার মনিরামপুরে উপজেলায় অবস্থিত।
জোনাল অফিসসমূহ
এ পল্লী বিদ্যুৎ সমিতি-২র অধীনে থাকা জোনাল অফিসগুলো হচ্ছে:
গ্রাহক সংখ্যা
যশোর পল্লী বিদ্যুৎ সমিতি-২ এর সাড়ে পাঁচ লক্ষেরও বেশি বিভিন্ন শ্রেণীর গ্রাহক রয়েছে।
ইয়ানাম জেলা
ভারতের দক্ষিণ দিকে অবস্থিত পুদুচেরি কেন্দ্রশাসিত অঞ্চলের চারটি জেলার মধ্যে একটি হল ইয়ানাম জেলা। জেলাটির সদর দপ্তর ইয়ানাম শহরে অবস্থিত।
ভূগোল
৩০ বর্গ কিলোমিটার বিস্তৃত এই জেলাটি অন্ধ্রপ্রদেশের কাকিনাড়া জলবন্দরের দক্ষিণে এবং গোদাবরী নদীর উত্তর তটের সামান্য অন্তর্দেশীয় অবস্থানে ১৬.৭৩ ডিগ্রী উত্তর অক্ষাংশ ও ৮২.২১ ডিগ্রি পূর্ব দ্রাঘিমা অবস্থিত। ইয়ানাম জেলাটি অন্ধপ্রদেশের পূর্ব গোদাবরী জেলা দ্বারা চতুর্দিকে পরিবেষ্ঠিত।
অন্যান্য গ্রামসমষ্টি
ইয়ানাম শহর বাদ দিয়ে জেলাটিতে অবস্থিত অন্যান্য গ্রামসমষ্টি হল যথাক্রমে:
জনতত্ত্ব
২০১১ খ্রিস্টাব্দে ভারতের জনগণনা অনুসারে ইয়ানাম জেলার জনসংখ্যা ছিল ৫৫,৬২৬, যা দ্বীপরাষ্ট্র গ্রিনল্যান্ডের জনসংখ্যার সমতুল্য। ২০১১ খ্রিস্টাব্দ অনুযায়ী ভারতের ৬৪০ টি জেলার মধ্যে জনসংখ্যার দিক দিয়ে এটি ৬২৯ তম স্থানে রয়েছে। জেলাটির জনঘনত্ব প্রতি বর্গ কিলোমিটারে ১৮৫৪ জন। ২০০১ থেকে ২০১১ খ্রিস্টাব্দে মধ্যে জেলাটির জনসংখ্যা বৃদ্ধির হার ৭৭.১৫ শতাংশ। ইয়ানাম জেলায় প্রতি হাজার পুরুষে ১০৩৯ মহিলা থাকেন। জেলাটির সর্বমোট সাক্ষরতার হার ৭৯.৪৭ শতাংশ যেখানে পুরুষ সাক্ষরতার হার ৮২.৭৫ শতাংশ এবং মহিলা সাক্ষরতার হার ৭৬.৩৫ শতাংশ।
নোহ
নোহ (נֹחַ, Nōaḥ;, Nukh; ኖህ, Noḥ; نُوح; Νῶε, Nôe) হলেন অব্রাহামীয় ধর্মসমূহের একজন নবী এবং প্রাক-মহাপ্লাবন যুগের দশম ও সর্বশেষ কুলপিতা। তাঁর কাহিনী হিব্রু বাইবেল (আদিপুস্তক, অধ্যায় ৫-৯) ও কুরআনে বর্ণিত হয়েছে। আদিপুস্তকের জলপ্লাবনের বৃত্তান্ত বাইবেলের সুপরিচিত কাহিনীগুলোর অন্যতম।
আদিপুস্তকের আখ্যান অনুসারে নোহ ঈশ্বরের আজ্ঞানুসারে গোফর কাঠ দিয়ে একটি জাহাজ নির্মাণ করেন এবং জলপ্লাবনের সময় নিজের পরিবার, মানবজাতি এবং জীবজন্তুদের বিলুপ্ত হওয়া থেকে রক্ষা করেন। পরবর্তীকালে ঈশ্বর নোহের সাথে কৃত নিয়ম অনুসারে তাঁকে কথা দেন যে জলপ্লাবন দ্বারা সমস্ত প্রাণী আর উচ্ছিন্ন হবে না এবং পৃথিবীর বিনাশার্থ জলপ্লাবনও আর সংঘটিত হবে না। মহাপ্লাবনের আখ্যানের পর হামের অভিশাপ বিষয়ক বৃত্তান্তটি পাওয়া যায়।
আদিপুস্তকের পাশাপাশি পুরাতন নিয়মের বংশাবলি পুস্তক, তোবিৎ পুস্তক, প্রজ্ঞা পুস্তক, যিশাইয় ভাববাদীর পুস্তক, সিরাখ, ২ এষদ্রাশ, ৪ মক্কবীম; নূতন নিয়মের সাধু মথি ও লূক লিখিত সুসমাচার, ইব্রীয়দের প্রতি লিখিত পত্র, পিতরের প্রথম ও দ্বিতীয় পত্রে নোহের উল্লেখ রয়েছে।
নোহ পরবর্তী অব্রাহামীয় ধর্মগ্রন্থসমূহেও আলোচিত হয়েছেন, যেমন কোরআনের সূরা নূহ, সূরা আল-আরাফ, সূরা হুদ, সূরা আল-ক্বামার এবং সূরা আল-আম্বিয়ায়।
মার্তৃত্ববাদ
তাত্ত্বিক দৃষ্টিকোণ থেকে, মার্তৃত্ববাদ নারীত্বের ন্যায় একই অর্থ বহন করে। এই বিষয়টিকে সমাজে নারীর অংশগ্রহণের প্রতি সমর্থন করতে প্রয়োগ করা হয়।
ইতিহাস
১৯ শতকের শেষ দিকে প্রগতিশীলতার পুনর্বিন্যাসের সাথে তাল মিলিয়ে মার্তৃত্ববাদের সুচনা হয়। এই মতবাদ অনুসারে, নারী জন্মের সময় কিছু সহজাত বৈশিষ্ট্য নিয়ে জন্মায়। এই সহজাত বৈশিষ্ট্যগুলোই নারীকে ঘরের বাহিরে কাজ করতে যোগ্যতম করে তুলে। নারীরা ঘরের কাজ ও সন্তান প্রতিপালনের দক্ষতার উপর নির্ভর করে, রাজনৈতিক বিস্তৃতিতে-শুধুমাত্র কিছু চাকরি ও সুনির্দিষ্ট জায়গায় দক্ষ; ওইসময়ের নারীরা এ নিয়ে বিতর্ক শুরু করেন। এই রাজনৈতিক ধারণাটি বিশ শতক পর্যন্ত বলবৎ ছিল, যা সরকারের পুনর্বিন্যাসে ও নারীর কর্মক্ষেত্রে অংশগ্রহণ কে প্রভাবিত করেছিল।
প্রগতিশীলতার পুনর্বিন্যাস
১৯ শতকের শেষ দিকে ও বিশ শতকের শুরুতে মধ্যবিত্ত নারীরা সামাজিক আবাস প্রতিষ্ঠা করেন। যা শহরাঞ্চল এলাকায় বেশ জনপ্রিয় হয়ে উঠে। তারা সমাজের নিচু শ্রেণির কর্মজীবি মানুষদের এবং সদ্য অন্য স্থান থেকে আসা অভিবাসীদের ঘর ও কর্মসংস্থানের ব্যবস্থা করেন। মধ্যবিত্ত নারী যারা সোশাল সেটেলমেন্ট পরিচালনা করতেন, তারা অভিবাসীদের সাথে progressive reform এর জন্য কাজ করতেন। উদাহরণস্বরুপ ক্ষতিগ্রস্ত কর্মীদের ক্ষতিপুরণ এবং শিশু শ্রম আইন ইত্যাদি নিয়ে। বড় বড় সেটেলমেন্ট গুলো শিকাগোর হাল হাউজ এবং নিউ ইয়র্ক শহরের টয়নবি হলের অন্তর্ভুক্ত ছিল।
নারীর নতুন পেশা
এই সময়ে নারীর বিভিন্ন কাজ যেমন: শিক্ষকতা ও সেবিকা হওয়া স্বীকৃতি পায়। ১৯১০ সালে ডাক্তারদের ৫ থেকে ৬ শতাংশ নারী, আইনজীবিদের ১ শতাংশ নারী, গির্জার যাজকের ১ শতাংশ নারী ছিলেন। নারীরা পারে এধরনের চাকরির সৃষ্টিতে তারা বেশ সাফল্য অর্জন করে। ১৮৯০ সালে এমআইটি এবং শিকাগো বিশ্ববিদ্যালয়ে গার্হস্থ্য অর্থনীতি প্রতিষ্ঠিত হয়। নারীরা বিজ্ঞান পড়া শুরু করেন এবং তাদের অভিজ্ঞতা ব্যবহার করে রাজনীতিতে প্রভাব বিস্তার শুরু করে। ল্যাবে নারীরা কীভাবে পানি আরো বেশি বিশুদ্ধ করা যাবে, কীভাবে যুক্তরাষ্ট্রে পয়:নিষ্কাশন ব্যবস্থা ভালো করা যাবে তা নিয়ে কাজ শুরু করেন। ঐতিহ্যবাহী নার্সিং এর বিকল্প হিসাবে জনস্বাস্থ্য নার্সিং তৈরী হয়। যার ফলে নারীরা পুরুষের নিয়ন্ত্রণের বাইরে গিয়ে কাজ করতে সক্ষম হয়।
অগ্রগামীরা
এলেন সোয়ালো রিচার্ডস একজন রসায়নবিদ ছিলেন, তিনি ভাসার কলেজ থেকে গ্রাজুয়েশন করেন এবং গার্হস্থ অর্থনীতি প্রতিষ্ঠা করেন। রিচার্ড পুরো বিশ্বজুড়ে বিশ্ববিদ্যালয়ে ল্যাব প্রতিষ্ঠা করেন এবং নারীদের মধ্যে স্যানিটেশন ও বিজ্ঞান শিক্ষা ব্যবস্থা ছড়ানোর লক্ষ্যে কাজ করে গেছেন। রিচার্ড বস্তুবাদী রাজনীতিতে গুরুত্বপূর্ণ মানুষ ছিলেন এবং তিনি বিজ্ঞাননির্ভর জ্ঞানকে ঘরের কাজে প্রয়োগ করেন।
লুগেনিয়া বার্ন্স হোপ প্রথম সামাজিক কর্মী ছিলেন। তিনি ১৯০৮ সালে আটলান্টিয়া জর্জিয়াতে নাইবারহুড ইউনিয়ন প্রতিষ্ঠা করেন। যার লক্ষ্য ছিলো, শহরে দরিদ্র নিগ্রোদের ভোটাধিকার নিশ্চিত করা।
সমালোচনা
মার্তৃত্ববাদের সমালোচনাকারীরা যে ভিত্তির উপর দাড়িয়ে এর সমালোচনা করেন, তা হলো: এটা নারীকে পুরুষশাসিত যে সমস্ত কাজ আছে, তা করতে নিরুৎসাহিত করে, ফলে নারীরা পুরুষের নিয়ন্ত্রণাধীন কাজ সমুহ ভবিষ্যতে করবে না, যা সমাজে বিশৃঙ্খলতার সৃষ্টি করবে। তারা আরো বলেন, এটা লিঙ্গের তারল্যকে বিবেচনায় না নিয়ে নারীত্বেরই সাধারণ ধারণাকে পুনরায় জোরপুর্বক চাপিয়ে দেয়।
যুদ্ধের সময় পুরুষরা যুদ্ধে যাওয়ায়; তৎকালীন বিজ্ঞাপনদাতারা বিভিন্ন ধরনের কর্মঠ ও শক্তিশালী নারীর চিত্র ব্যবহার করে, নারীদের ঘর থেকে বের হয়ে পুরুষশুণ্য বিভিন্ন ধরনের কর্মক্ষেত্রে, অংশগ্রহণে উৎসাহ যোগানো শুরু করে। যুদ্ধের পর বিজ্ঞাপনদাতারা মার্তৃত্ববাদের চিত্র ব্যবহার করে, নারীকে তাদের স্বীয় কর্মস্থল ছেড়ে,  নিজ গৃহে চলে যেতে চাপ দেওয়া হয়, যাতে করে সেই জায়গা গুলোয় যুদ্ধফেরত পুরুষরা যোগদান করে। নারীদের বলা হয়েছিল, তারা স্বামী-সন্তান প্রতিপালন করতেই সবচেয়ে যখন বেশি পারদর্শী, তাই তাদের সেটাই করা উচিত। তারা এটাতেই যোগ্যতম।
পেকুয়া উপজেলা
পেকুয়া বাংলাদেশের কক্সবাজার জেলার অন্তর্গত একটি উপজেলা।
অবস্থান ও আয়তন
পেকুয়া উপজেলার আয়তন ১৩৯.৬৮ বর্গ কিলোমিটার। এটি আয়তনের দিক থেকে কক্সবাজার জেলার সবচেয়ে ছোট উপজেলা। কক্সবাজার জেলার উত্তরাংশে ২১°৪৩´ থেকে ২১°৫৪´ উত্তর অক্ষাংশ এবং ৯১°৫৩´ থেকে ৯২°০২´ পূর্ব দ্রাঘিমাংশ জুড়ে এ উপজেলার অবস্থান। কক্সবাজার জেলা সদর থেকে এ উপজেলার দূরত্ব ৪৭ কিলোমিটার। এ উপজেলার উত্তরে চট্টগ্রাম জেলার বাঁশখালী উপজেলা, দক্ষিণে মহেশখালী উপজেলা ও চকরিয়া উপজেলা, পূর্বে চকরিয়া উপজেলা, পশ্চিমে কুতুবদিয়া উপজেলা।
প্রশাসনিক এলাকা
২০০২ সালের ২৩ এপ্রিল চকরিয়া উপজেলার ৭টি ইউনিয়ন নিয়ে পেকুয়া উপজেলা গঠিত হয়। এ উপজেলার প্রশাসনিক কার্যক্রম পেকুয়া থানার আওতাধীন।
জনসংখ্যার উপাত্ত
২০১১ সালের পরিসংখ্যান অনুযায়ী পেকুয়া উপজেলার লোকসংখ্যা ১,৭১,৫৩৮ জন। এর মধ্যে পুরুষ ৮৬,৩১০ জন এবং মহিলা ৮৫,২২৮ জন। এ উপজেলার মোট জনসংখ্যার ৯৮.৯৫% মুসলিম, ০.৯৬% হিন্দু এবং ০.০৯% বৌদ্ধ ও অন্যান্য ধর্মাবলম্বী রয়েছে। এ উপজেলায় মগ, রোয়াই প্রভৃতি আদিবাসী জনগোষ্ঠীর বসবাস রয়েছে।
শিক্ষা
পেকুয়া উপজেলার সাক্ষরতার হার ৬৭% এ উপজেলায় ৩টি কলেজ, ২টি ফাজিল মাদ্রাসা, ৪টি আলিম মাদ্রাসা, ১০টি মাধ্যমিক বিদ্যালয়, ৪টি দাখিল মাদ্রাসা, ২টি নিম্ন মাধ্যমিক বিদ্যালয়, ৪৮টি প্রাথমিক বিদ্যালয়, ২০টি এবতেদায়ী মাদ্রাসা ও ২০টি কিন্ডারগার্টেন রয়েছে।
যোগাযোগ ব্যবস্থা
পেকুয়া উপজেলায় যোগাযোগের প্রধান দুইটি সড়ক হল চকরিয়া-পেকুয়া সড়ক এবং বাঁশখালী-পেকুয়া সড়ক। প্রধান যোগাযোগ মাধ্যম মগনামা টু চিটাগাং সানলাইন আর বড় বাসসমূহ এবং সিএনজি চালিত অটোরিক্সা ও টমটম।
ধর্মীয় উপাসনালয়
পেকুয়া উপজেলায় ২০৫টি মসজিদ, ১টি ঈদগাহ, ৯টি মন্দির ও ২টি বিহার রয়েছে।
নদ-নদী
পেকুয়া উপজেলার দক্ষিণ ও পূর্ব সীমান্ত দিয়ে বয়ে চলেছে মাতামুহুরী নদী, পশ্চিমে রয়েছে কুতুবদিয়া চ্যানেল এবং দক্ষিণে মহেশখালী উপজেলার সীমান্তবর্তী অঞ্চল দিয়ে বয়ে চলেছে কোহেলিয়া নদী। এছাড়া ভোলাখাল নদী এ উপজেলাকে দ্বিখণ্ডিত করেছে এবং দক্ষিণ প্রান্তে প্রবাহিত হচ্ছে করিয়া খাল।
হাট-বাজার
পেকুয়া উপজেলায় মোট হাট-বাজার ১৫টি। এর মধ্যে রাজাখালী আলেক শাহ বাজার, বারবাকিয়া বাজার, আলহাজ্ব কবির আহমদ চৌধুরী বাজার, আরব শাহ বাজার ও পেকুয়া হাট উল্লেখযোগ্য।
আসওয়ান
আসওয়ান (, also ;   أسوان ; Ⲥⲟⲩⲁⲛ ) হচ্ছে আসওয়ান গভর্নরেটের রাজধানী। এটি দক্ষিণ মিশরের একটি শহর।
আসওয়ান একটি ব্যস্ত বাজার এবং পর্যটন কেন্দ্র যা নীল নদের পূর্ব তীরে আসওয়ান বাঁধের ঠিক উত্তর দিকে প্রথম জলপ্রপাতে অবস্থিত। আধুনিক শহর সম্প্রসারিত হয়েছে এবং এলিফ্যান্টাইন দ্বীপে পূর্বে পৃথক হওয়া সম্প্রদায় এর অন্তর্ভুক্ত।
শহরটি কারু ও লোক শিল্প শ্রেণীতে ইউনেস্কো ক্রিয়েটিভ সিটি নেটওয়ার্কের অংশ।
আসওয়ান একটি বৃহৎ পর্যটন শহর যেখানে বর্তমান জনসংখ্যা হচ্ছে প্রায় ১,৫৬৮,০০০ জন।
ইতিহাস
আসওয়ান হলো সুয়েনেটের প্রাচীন শহর, পরে এটি সিয়েন নামে পরিচিত হয়। প্রাচীন মিশরের সীমান্ত শহর ছিল দক্ষিণমুখী। ধারণা করা হয় যে সুইনেট নামটি একই নামের একজন মিশরীয় দেবীর কাছ থেকে এসেছে। পরবর্তীতে প্রাচীন মিশর দখলের সময় এই দেবীকে রোমানরা গ্রীক ও লুসিনাদের দ্বারা এলিথিয়া হিসেবে চিহ্নিত করা হয়, কারণ তাদের বাচ্চা জন্মদানের সাথে তাদের দেবীর অনুরূপ সম্পর্ক ছিল, এবং সেখান থেকেই দ্য ওপেনার শব্দটি উদ্ভূত হয়। এছাড়াও ধারণা করা হয়, শহরটির নাম প্রাচীন মিশরীয় "বাণিজ্য", বা "বাজার" প্রতীক থেকে উদ্ভূত হয়েছে।
যেহেতু প্রাচীন মিশরীয়রা দক্ষিণে নীল নদের জীবনদানকারী পানির উৎপত্তির দিকে অগ্রসর হয়েছিল, এবং যেহেতু সুইনেট দেশের দক্ষিণতম শহর ছিল, তাই মিশর সর্বদা সুইনেটে চালু বা শুরু হয়েছিল বলে ধারণা করা হয়। শহরটি নীল নদের ডান দিকে পূর্ব তীরে অবস্থিত একটি উপদ্বীপের উপর দাঁড়িয়ে ছিল, যা প্রবাহিত পানির প্রথম জলপ্রপাতের (এবং উত্তরে) নিচে অবস্থিত, যা ফিলাই পর্যন্ত বিস্তৃত। কোন বাধা ছাড়াই এই অবস্থান থেকে বদ্বীপে পরিভ্রমণ সম্ভব ছিল।
এখানে অবস্থিত প্রাচীন মিশরের পাথরের খনিগুলো এর পাথরের জন্য, বিশেষ করে সিয়েনিত নামক দানাদার পাথরের জন্য পরিচিত ছিল। এগুলো দ্বারা পিরামিড সহ মিশর জুড়ে পাওয়া বিশাল মূর্তি, ওবেলিস্ক এবং মনোলিথাল মন্দির সজ্জিত করা হয়; এবং এই ৩,০০০ বছর আগে কাজ করা খনিকর্মীদের চিহ্ন এখনও স্থানীয় পাথরে দেখা যায়। এগুলো নীল নদের উভয় তীরেই পাওয়া যায়, এবং সিয়েন থেকে ফিলাই পর্যন্ত ৬.৫ কিলোমিটার (৪.০ মাইল) দৈর্ঘ্যের একটি রাস্তার উভয় পাশে এগুলো কাটা হতো।
সুইনেট একটি সামরিক ঘাটি হিসাবে ট্রাফিকের স্থান হিসাবেও সমান গুরুত্বপূর্ণ ছিল। প্রতিটি রাজবংশের অধীনে এটি একটি গ্যারিসন শহর ছিল; এবং এখানে দক্ষিণ ও উত্তর দিকে যাওয়া সকল নৌকায় টোল এবং শুল্ক আরোপ করা হতো। ৩৩০ সাল নাগাদ এখানে মোতায়েন সৈন্যরা আলেকজান্দ্রিয়া থেকে একজন বিশপকে পায়; এটি পরবর্তীতে সিয়েনের কপট বিশপের অধীনস্থ এলাকা হয়ে ওঠে। শহরটির উল্লেখ রয়েছে অসংখ্য প্রাচীন লেখকের লেখায়, যার মধ্যে রয়েছে হেরোডোটাস, স্ট্রাবো, বাইজান্টিয়ামের স্টেফানাস, পিটোলেমি, প্লিনি দ্যা এল্ডার, ভিট্রুভিয়াস, এবং এটি এন্টিনিন এটনেরারিতেও উল্লেখিত হয়েছে। এটিকে ইযকিল ও যিশাইয়ের কিতাবেও উল্লেখ করা উল্লেখ করা হয়েছে।
প্রত্নতাত্ত্বিক তথ্য
প্রত্নতত্ত্ববিদরা ২০১৯ সালে আসওয়ানের একটি সমাধিতে মিশরীয়দের ৩৫টি মমিফাইড দেহাবশেষ আবিষ্কার করেছেন। ইতালীয় প্রত্নতত্ত্ববিদ প্যাট্রিজিয়া পিয়াসেন্টিনি, মিলান বিশ্ববিদ্যালয়ের মিশরবিজ্ঞানের অধ্যাপক এবং মিশরীয় প্রাচীন ত্বরিয়মন্ত্রী খালেদ এল-এনানি জানিয়েছেন যে সমাধি গুলোতে প্রাচীন পুরুষ, নারী এবং শিশুদের দেহাবশেষ পাওয়া গেছে। এগুলো ৩৩২ খ্রিস্টপূর্বাব্দ থেকে ৩৯৫ খ্রিস্টাব্দের মধ্যে গ্রেকো-রোমান যুগের পুরনো নিদর্শন। যদিও ধারণা করা হয়, এই আবিষ্কারটিতে একজন মা এবং একটি শিশুর দেহাবশেষ ভালভাবে সংরক্ষিত ছিল, অন্যগুলো বড় ধরনের ধ্বংসের সম্মুখীন হয়েছে। মমির পাশে আঁকা মজাদার মুখোশ, মমিফিকেশনে ব্যবহৃত বিটুমিন, মৃৎপাত্র এবং কাঠের মূর্তি সহ কিছু শিল্পকর্ম উন্মোচিত হয়। সমাধির হাইরোগ্লিফিক্সের সৌজন্যে জানা যায় যে সমাধিটি জিৎ নামের একজন ব্যবসায়ীর।
পিয়াসেন্টিনি বলেন, "এটা খুবই গুরুত্বপূর্ণ আবিষ্কার কারণ আমরা আসওয়ানের ইতিহাসে কিছু যোগ করেছি যা হারিয়ে গেছে। আমরা দ্বিতীয় ও তৃতীয় সহস্রাব্দের সমাধি এবং নেক্রোফোলি সম্পর্কে জানতাম, কিন্তু আমরা জানতাম না ফেরাউন যুগের শেষ অংশে যারা বাস করত তারা কোথায় ছিল। মিশরের দক্ষিণ সীমান্তে আসওয়ান একটি অত্যন্ত গুরুত্বপূর্ণ বাণিজ্যিক শহর ছিল।"
জলবায়ু
আসওয়ানে মিশরের বাকি অংশের মত উষ্ণ মরুভূমি জলবায়ু (কোপেন জলবায়ু শ্রেণীবিভাগ বিডব্লিউএইচ) রয়েছে। আসওয়ান এবং লাক্সারে মিশরের যে কোন শহরের চেয়ে বেশি উষ্ণতম গ্রীষ্মকালীন দিন আসে। আসওয়ান বিশ্বের উষ্ণতম, সবচেয়ে শুষ্ক এবং শুষ্ক শহরগুলির একটি। গড় উচ্চ তাপমাত্রা গ্রীষ্মকালে (জুন, জুলাই, আগস্ট এবং সেপ্টেম্বর) ৪০ °সেলসিয়াসের (১০৪.০ °ফারেনহাইট) উপরে থাকে যখন গড় নিম্ন তাপমাত্রা ২৫ °C (৭৭.০ °F) এর উপরে থাকে। বছরের শীতলতম মাসে গড় উচ্চ তাপমাত্রা ২৩ °সে (৭৩.৪ ডিগ্রি ফারেনহাইট) এর উপরে থাকে, অন্যদিকে গড় নিম্ন তাপমাত্রা ৮ °সে (৪৬.৪ ডিগ্রি ফারেনহাইট) এর উপরে থাকে। গ্রীষ্মকাল খুব দীর্ঘ এবং জ্বলন্ত সূর্যালোক সহ অত্যন্ত গরম হয়, যদিও মরুভূমির অত্যন্ত শুষ্ক থাকে। শীত কাল সংক্ষিপ্ত এবং আনন্দদায়কভাবে হালকা তাপমাত্রা বিরাজ করে, যদিও রাত মাঝে মাঝে শীতল হতে পারে।
আসওয়ানের জলবায়ু সারা বছর অত্যন্ত শুষ্ক, গড় বার্ষিক বৃষ্টিপাতের ১ মিমি (0 ইঞ্চি) এর ও কম। মরুভূমি শহরটি বিশ্বের সবচেয়ে শুষ্ক শহর, এবং প্রতি বছর এখানে বৃষ্টিপাত হয় না। ২০০১ সালের প্রথম দিকে সাত বছর আগে, সেখানে শেষ বৃষ্টি হয়েছিল। আসওয়ান পৃথিবীর সবচেয়ে কম আর্দ্র শহরগুলির একটি, যেখানে গড় আপেক্ষিক আর্দ্রতা মাত্র ২৬%, শীতকালে সর্বোচ্চ ৪২% এবং গ্রীষ্মকালে সর্বনিম্ন ১৬% এর মত।
বছরব্যাপী আসওয়ানের আবহাওয়া অত্যন্ত পরিষ্কার, উজ্জ্বল এবং রৌদ্রজ্জ্বল থাকে। প্রায় সব ঋতুতেই এ অবস্থা বিরাজমান থাকে। এখানে মৌসুমি বৈচিত্র কম এবং প্রায় ৪,০০০ ঘণ্টা বার্ষিক সূর্যালোক পাওয়া যায়। যা সর্বোচ্চ তাত্ত্বিক সূর্যালোক সময়কালের খুব কাছাকাছি। আসওয়ান পৃথিবীর সবচেয়ে রৌদ্রজ্বল জায়গাগুলোর মধ্যে অন্যতম।
সর্বোচ্চ তাপমাত্রা জুলাই ৪, ১৯১৮ সালে অনুভূত হয়েছিল, যা ৫১ °সেলসিয়াস (১২৪ °ফারেনহাইট) ছিল, এবং সর্বনিম্ন রেকর্ড তাপমাত্রা ৬ জানুয়ারি, ১৯৮৯ সাল অনুসারে -২.৪ ডিগ্রি সেলসিয়াস (২৭.৭ °F) ছিল।
পরিবহন
আসওয়ানে আসওয়ান আন্তর্জাতিক বিমানবন্দর নামে একটি বিমানবন্দর আছে। এখানে ট্রেন এবং বাস সার্ভিসও পাওয়া যায়। ট্যাক্সি এবং রিকশা এখানে পরিবহনের জন্য ব্যবহার করা হয়।
কুবাং পুতিহের বড় মসজিদ
কুবাং পুতিহের বড় মসজিদ (ইন্দোনেশীয়: মাসজিদ রায়া কুবাং পুতিহ) হল উনবিংশ শতাব্দির শুরুর দিকে নির্মিত একটি মসজিদ। মসজিদটি ইন্দোনেশিয়ার পশ্চিম সুমাত্রা র কুবাং পুতিহ শহরে অবস্থিত। মসজিদটিকে পশ্চিম সুমাত্রার আগাম শহরের বিংকুদু মসজিদ, তানাহ দাতার শহরের রাও রাও মসজিদ এবং পাদাং শহরের গান্টিং বড় মসজিদের মত পুরনো মসজিদের মত একটি ঐতিহ্যবাহী সাংস্কৃতিক বস্তু হিসেবে চিহ্নিত করা হয়েছে।
বিবরণ
মসজিদটি নির্মান করা হয় ১৮১০ সালে। তালুয়াক জামে মসজিদের আগে আগাম শহরের বুনুহামপু উপজেলার সবচেয়ে পুরানো মসজিদ হল কুবাং পুতিহের বড় মসজিদ। ৬১১ বর্গ মিটার (৬,৫৮০ বর্গফুট) এলাকা জুড়ে অবস্থিত মসজিদটির মূল ভবন আয়তাকার যার দৈর্ঘ্য ২৩.৭৫ (৭৭.৯ ফুট) এবং প্রস্থ ২১.২ মিটার (৭০ ফুট)।
সারগ্রাহী ধাঁচে কুবাং পুতিহের বড় মসজিদটির নকশা করা হয়েছে যেখানে ইউরোপিয়ান, মুঘল এবং চীনা স্থাপত্যকলার মত বিভিন্ন স্থাপত্যকলার মিথস্ক্রিয়া ঘটেছে। পশ্চিম সুমাত্রার অধিকাংশ মসজিদের মত বহু ধাপ বিশিষ্ট উঁচু ছাদ কুবাং পুতিহের বড় মসজিদে অনুপস্থিত। কুবাং পুতিহের বড় মসজিদের ছাদ এমনভাবে বানানো হয়েছে যেখানে চারটি নিম্ন কৌণিক পিরামিড, ঢেউতোলা ধাতুর আবরণে ঢাকা থাকে। জাভার সাকা গুরুর মত মসজিদের প্রধান হলটিতে চারটি প্রধান স্তম্ভ আছে। স্তম্ভগুলো আয়তাকার আকৃতির এবং মাঝখানে প্লাস্টার করা। মিহরাবে আছে চারটি স্তম্ভ এবং মিম্বর বানানো হয়েছে কংক্রিট দিয়ে।
মসজিদটি ২ মিটার (৬.৬ ফুট) চওড়া বারান্দা দিয়ে ঘেরা। পশ্চিম দিকের ৭.৮ মিটার (২৬ ফুট) লম্বা বারান্দাটির একেবারে মাঝ বরাবর জায়গাটি মিহরাবের জন্য সংরক্ষিত। এই জায়গাটি বাইরের দিকে প্রসারিত হয়ে বারান্দাটিকে দুইভাগে বিভক্ত করে। মিহরাবের পূর্ব দিকে প্রবেশদ্বারটি অবস্থিত। প্রবেশদ্বারটির বাইরের দিকে ৭.৫ বাই ৫ মিটার ক্ষেত্রফলের একটি বারান্দা আছে।
স্থানীয়ভাবে পুত নামে পরিচিত একটি মিনার মিহরাবের সমতলে মসজিদের পূর্ব পাশে অবস্থিত। মিনারটি মূল ভবন থেকে আলাদা করা। তালুয়াকের জামে মসজিদের মত এই মসজিদের মিনারটির আকার ১৯-শতকের মিনাংকাবাউয়ের মসজিগুলোর মত। মসজিদের মিনারটি অষ্টভুজাকৃতির এবং আরবিয়-পারশিক নকশার অনুসরণ করে বানানো হয়েছে। মিনারের উপরের স্তরে এবং মধ্যম স্তরে দুইটি ব্যালকনি আছে। মিনারের মাথায় একটি গম্বুজ আছে। গম্বুজটি উপরের স্তরের ব্যালকনিকে রোদ ও বৃষ্টি হতে সুরক্ষা দেয়। ঐতিহাসিকভাবে পাদ্রি যুদ্ধের সময় মধ্যপ্রাচ্য থেকে আগত মুসলিম ধর্মীয় সংস্কারকদের মাধ্যমে মিনাংকাবাউয়ের মসজিদগুলোর মত মিনারগুলো আগমন ঘটে।
১৯৮৯ সালে মসজিদটির সংস্কার করা হয়।
মালিকা-ই-জাহান (আলাউদ্দিন খিলজির স্ত্রী)
মালিকা-ই-জাহান ("দুনিয়ার রানী") ছিলেন দিল্লির সুলতান আলাউদ্দিন খিলজির প্রথম ও প্রধান স্ত্রী। তিনি ছিলেন আলাউদ্দিন খিলজির চাচা জালালউদ্দিন খিলজির মেয়ে, যিনি খিলজি সাম্রাজ্য প্রতিষ্ঠা করেছিলেন।
পরিবার ও বংশ পরিচিতি
মালিকা-ই-জাহান ছিলেন খিলজি সাম্রাজ্যের প্রতিষ্ঠাতা সুলতান জালালউদ্দিন খিলজির মেয়ে। তার মায়ের উপাধিও ছিল মালিকা-ই-জাহান, যিনি জালালউদ্দিন খিলজির প্রধান স্ত্রী ছিলেন। তিনি ছিলেন উচ্চাকাঙ্ক্ষী নারী এবং জালালউদ্দিন খিলজির উপরে তার বিস্তর প্রভাব ছিল।
মালিকা-ই-জাহানের তিন ভাইয়ের নাম জানা যায়। তারা হলেন, খান-ই-খান, আরকালি খান ও কদর খান।
আলাউদ্দিন খিলজি সম্পর্কে তার চাচাতো ভাই হতেন। তিনি ছিলেন জালালউদ্দিন খিলজির বড় ভাই শাহাবুদ্দিন মাসুদের ছেলে। শাহবুদ্দিন মাসুদের মৃত্যু হলে জালালউদ্দিন খিলজির নিকট আলাউদ্দিন খিলজি বেড়ে ওঠেন। তার ছোট ভাই আলমাস বেগ তার মতই আলাউদ্দিন খিলজির এক মেয়েকে বিয়ে করেছিলেন।
বিবাহ
মালিকা-ই-জাহান দিল্লির বুকে খিলজি সাম্রাজ্য প্রতিষ্ঠার বহু পূর্বে আলাউদ্দিন খিলজির সাথে বিবাহ বন্ধনে আবদ্ধ হন। আলাউদ্দিন খিলজি বিয়ের পর উপরের দিকে উঠতে থাকেন। জালালউদ্দিন খিলজি ১২৯০ সালে দিল্লির সিংহাসনে অধিষ্ঠিত হলে তিনি আমির-ই-তুজুগ পদে অধিষ্ঠিত হন। তাদের মধ্যকার বৈবাহিক জীবন সুখের ছিল না। মালিকা-ই-জাহান সুলতানের মেয়ে বলে গর্বপ্রকাশ করতেন। ফলশ্রুতিতে তার এবং তার স্বামীর মাঝে শীতল সম্পর্ক বিদ্যমান ছিল।
একদিন আলাউদ্দিন খিলজি ও তার দ্বিতীয় স্ত্রী মাহরু বাগানে হাঁটছিলেন। তখন মালিকা-ই-জাহান মাহরুকে আক্রমণ করেন। রাগের মাথায় আলাউদ্দিন খিলজি মালিকা-ই-জাহানকে প্রহার করেন। ঘটনাটি জালালউদ্দিন খিলজির কানে পৌঁছালেও তিনি আলাউদ্দিন খিলজির বিরুদ্ধে কোন ব্যবস্থা নেন নি।
আলাউদ্দিন খিলজির সাথে তার শাশুড়িরও শীতল সম্পর্ক ছিল। তিনি জালালউদ্দিন খিলজির কাছে অভিযোগ করেছিলেন যে, আলাউদ্দিন খিলজি খিলজি সাম্রাজ্যের দূরবর্তী প্রান্তে নিজস্ব স্বাধীন সাম্রাজ্য প্রতিষ্ঠা করতে চায়।
সুলতানের উপরে তার শাশুড়ির বিস্তর প্রভাব ছিল বলে আলাউদ্দিন খিলজি কখনো সুলতানের কাছে তার স্ত্রীর নামে অভিযোগ জানান নি। ১২৯৬ সালে জালালউদ্দিন খিলজিকে হত্যা করে আলাউদ্দিন খিলজি নিজেকে দিল্লির নতুন সুলতান বলে ঘোষণা করেন। মালিকা-ই-জাহান কখনো তার বাবাকে হত্যা করার জন্য আলাউদ্দিন খিলজিকে মাফ করেন নি।
জনপ্রিয় সংস্কৃতিতে
অদিতি রাও হায়দারী মালিকা-ই-জাহানের ভূমিকায় সঞ্জয় লীলা বনশালির চলচ্চিত্র পদ্মাবত (২০১৮) - এ অভিনয় করেছিলেন, যেখানে তার চরিত্রের নাম ছিল মেহেরুন্নিসা।
শাহ আহমদ হাসান
শাহ আহমদ হাসান (১৮৮২ – ১৯৬৭) তৎকালীন বঙ্গ অঞ্চলের একজন দেওবন্দি ইসলামি পণ্ডিত, শিক্ষাবিদ ও সংস্কারক। তিনি হাটহাজারী মাদ্রাসার একেবারে প্রথম দিকের ছাত্র ছিলেন। পরবর্তীতে হাটহাজারী মাদ্রাসার পর তিনি বাংলাদেশের দ্বিতীয় কওমি মাদ্রাসা আল জামিয়াতুল আরবিয়াতুল ইসলামিয়া জিরি প্রতিষ্ঠা করেন।
জীবনী
আহমদ হাসান ১৮৮২ সালে চট্টগ্রাম জেলার অন্তর্গত পশ্চিম পটিয়াস্থ জিরি গ্রামে জন্মগ্রহণ করেন। তার পিতার নাম অছিয়র রহমান। দাদার নাম হামিদ আলী। তিনি গৃহশিক্ষকের কাছে বাড়িতে প্রাথমিক শিক্ষা লাভ করেন। রফিকুল্লাহ নামক গৃহশিক্ষকের কাছে তিনি কুরআন সহ উর্দু ও ফার্সির প্রাথমিক কিতাবাদি অধ্যয়ন করেন। তখনও হাটহাজারী মাদ্রাসা প্রতিষ্ঠিত হয়নি। অন্যত্রও আরবি শিক্ষার কোনো সুব্যবস্থাও ছিল না। আরবি শিক্ষার জন্য চট্টগ্রাম শহরে সরকার পরিচালিত শুধু একটি মাত্র মাদ্রাসা ছিল। যার নাম চট্টগ্রাম মুহসিনিয়া মাদ্রাসা। তিনি ১৩১৫ হিজরি সনে আনুমানিক ১৫-১৬ বছর বয়সে মুহসিনিয়া মাদ্রাসায় জামাতে দাহুমে ভর্তি হন। তিনি নিয়মতান্ত্রিকভাবে মুহসিনিয়া মাদ্রাসায় অধ্যয়ন করছিলেন। ইতোমধ্যে হাটহাজারী মাদ্রাসা প্রতিষ্ঠিত হলে ১৩১৮ হিজরি সনে তিনি হাটহাজারী মাদ্রাসায় জামাতে নাহুমে ভর্তি হন। তিনি যখন হাটহাজারী মাদ্রাসায় জামাতে উলা অধ্যয়নরত ছিলেন সে সময় কৈয়াগ্রাম নিবাসী আশরাফ আলী নামক এক ব্যক্তি তাদের বাড়িতে জায়গীর থাকতেন। আহমদ হাসান একবার বাড়িতে এসে তার সাথে পরামর্শ করে একটি কওমি মাদ্রাসা প্রতিষ্ঠার সিদ্ধান্ত গ্রহণ করেন। সিদ্ধান্তানুযায়ী সর্বপ্রথম একটা দোকান ঘরে মাদ্রাসার শিক্ষাকার্যক্রম আরম্ভ করেন। পরবর্তীতে জিরি নামক স্থানে মাদরাসা স্থানান্তরিত করেন। দারুল উলুম হাটহাজারীর পরে তার হাতে প্রতিষ্ঠিত মাদ্রাসাটিই এই অঞ্চলে প্রতিষ্ঠিত হয়।
তিনি আশরাফ আলী থানভীর শিষ্য ছিলেন। তার মৃত্যুর পর তিনি মিরসরাই নিবাসী রশিদ আহমদ গাঙ্গুহির খলিফা কাজী মুয়াজ্জম হুসাইনের নিকট থেকে খেলাফত লাভ করেন। তিনি সর্বমোট ৪টি বিবাহ করেন। প্রথম স্ত্রীর জীবদ্দশায় অন্য কোনো বিবাহ করেননি। তন্মধ্যে এক স্ত্রী তার জীবদ্দশায় মারা যান। অবশিষ্ট দুইজন তার মৃত্যুর সময় জীবিত ছিলেন। তিনি পাঁচ কন্যাসন্তানের জনক ছিলেন। ১৯৬৭ সালে তিনি মৃত্যুবরণ করেন। আব্দুল ওয়াদুদ সন্দ্বীপী তার জানাযায় ইমামতি করেন। জিরি মাদ্রাসার পার্শ্বে তাকে কবরস্থ করা হয়।
রেখা ভারদ্বাজ
রেখা ভারদ্বাজ (জন্ম ২৪ জানুয়ারি ১৯৬৪) হলেন একজন ভারতীয় সঙ্গীতশিল্পী। বলিউডে তিনি তার স্বতন্ত্র কন্ঠ, গান পরিবেশনের ধরন এবং গান বাছাইয়ের জন্য বিশেষভাবে পরিচিত। তিনি হিন্দি ভাষার পাশাপাশি বাংলা, মারাঠি, পাঞ্জাবি ও মালয়ালম ভাষায় গান করে থাকেন। চলচ্চিত্রের গানে কণ্ঠ দিয়ে তিনি দুইবার ফিল্মফেয়ার পুরস্কার ও একবার জাতীয় চলচ্চিত্র পুরস্কার লাভ করেন।
প্রারম্ভিক জীবন
রেখা ভারদ্বাজ ১৯৬৪ সালের ২৪শে জানুয়ারি দিল্লিতে জন্মগ্রহণ করেন। তারা চার বোন ও এক ভাই রয়েছে।
ভারদ্বার শুরুতে তার বড় বোনের নিকট সঙ্গীতের তালিম গ্রহণ করেন। পরে তিনি পণ্ডিত অমরনাথের নিকট আনুষ্ঠানিক তামিল গ্রহণ করেন। রেখা দিল্লীর হিন্দু কলেজের সঙ্গীত বিভাগের ছাত্রী ছিলেন।
কর্মজীবন
রেখা ১৯৯৭ সালে চাচী ৪২০ চলচ্চিত্রে "এক ও দিন থে" গান দিয়ে তার কর্মজীবন শুরু করেন। তার প্রথম অ্যালবাম 'ইশ্‌কা ইশ্‌কা' ২০০২ সালে মুক্তি পায়। এই অ্যালবামের কাজ শুরু হয়েছিল আরও দশ বছর পূর্বে।
তার প্রথম সফলতা আসে তার স্বামী বিশাল ভারদ্বাজের ওমকারা চলচ্চিত্রে "নমক ইশ্‌ক কা" গানের মধ্য দিয়ে। ২০০৯ সালে দিল্লি-সিক্স চলচ্চিত্রের "সাসুরাল গেন্দা ফুল" গানে কণ্ঠ দিয়ে তিনি তার প্রথম শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন।
তিনি ৭ খুন মাফ (২০১১) চলচ্চিত্রে "ডার্লিং" গানে কণ্ঠ দিয়ে ঊষা উথুপের সাথে যৌথভাবে শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন। এরপর তিনি বর্ফী (২০১২) চলচ্চিত্রে "ফির লে আয়া দিল" এবং ইয়ে জওয়ানি হ্যায় দিওয়ানি (২০১৩) চলচ্চিত্রে "ঘাঘরা" গানে কণ্ঠ দেন। তিনি দেড় ইশ্‌কিয়া (২০১৪) চলচ্চিত্রের "হামারি আটারিয়া পে" গানের জন্য শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। বদলাপুর (২০১৫) চলচ্চিত্রে অরিজিৎ সিঙের সাথে তার গাওয়া "জুদাই" গানটি মির্চি মিউজিক ও দি ইকোনমিক টাইমস-এর রেটিং অনুসারে ২০১৫-এর জানুয়ারি-মার্চ শীর্ষ ১৫ গানের তালিকায় ১৪তম স্থান লাভ করে।
২০১৯ সালে তিনি অনুপমা রাগের সুরে "হুই ম্যাঁয় তুমহারি" গানে কণ্ঠ দেন। এই গানটির মিউজিক ভিডিওতে দেখা যায় অভিনেত্রী নিতু চন্দ্রাকে।
ইব্রাহিম রেজা খান
মুহাম্মদ ইব্রাহিম রেজা খান কাদেরী রিজভী (১৯০৭-১৯৬৫) ছিলেন একজন ভারতীয় ইসলামী পণ্ডিত, সুফি রহস্যবাদী, ইসলামী বক্তা, লেখক এবং ভারতীয় উপমহাদেশে সুন্নি ইসলামের সুন্নি মুসলিমদের বেরলভী আন্দোলনের নেতা যিনি সাধারণত মুফাসসিরে আজম ই হিন্দ এবং জিলানী মিয়া নামে পরিচিত।
পরিবার
ইব্রাহিম রেজা ছিলেন হুজ্জাত আল-ইসলাম হামিদ রেজা খান কাদেরীর বড় ছেলে এবং আহমদ রেজা খান কাদেরীর বড় নাতি। তিনি ১৩২৫ হিজরির (১৯০৭ খ্রিস্টাব্দ) ১০ রবিউস সানি জন্মগ্রহণ করেন।
নিকাহ (বিবাহ)
ইব্রাহিম রেজা তার চাচাতো বোনকে বিয়ে করেছিলেন যিনি হলেন মুফতি এ আজম এ হিন্দ মোস্তফা রেজা খান কাদেরী নূরীর বড় মেয়ে। এই নিকাহ আহমদ রেজা খান কাদেরী নিজেই আয়োজন করেছিলেন যখন দুজনেই শিশু ছিল। ১৩৪৭ হিজরির (১৯২৯ সাল) ২রা রবিউস সানি বিবাহ অনুষ্ঠান অনুষ্ঠিত হয়।
সন্তান
তার ৮ সন্তান, ৩ মেয়ে ও ৫ ছেলে।
তার সব সন্তানের মধ্যে একমাত্র ছোট ছেলে মাওলানা মুহাম্মদ মান্নান রেজা খান বেঁচে আছেন।
ইজাযত ও খেলাফত
তিনি সিলসিলা আলিয়া কাদেরিয়া বরকাতিয়াহ রিজভিয়াহ নূরিয়াহ-এর ৪২তম ইমাম এবং শায়খ। ৪ বছর বয়সে ইব্রাহিম রেজা আহমদ রেজা খান কাদেরীর (দাদা) মুরীদ (শিষ্য) হন, আহমদ রেজা খান কাদেরী তাকে সিলসিলা আলিয়া কাদেরিয়া বরকাতিয়াহ রিজভিয়াহ নূরিয়াহ-এর খিলাফত দেন, তিনি তার পিতা হুজ্জাত আল-ইসলাম হামিদ রেজা খান কাদেরীর কাছ থেকেও খিলাফত পেয়েছেন এবং চাচা হলেন মুফতি এ আজম এ হিন্দ মোস্তফা রেজা খান কাদেরী নূরী। ১৩৭২ হিজরীতে তিনি হারামাঈন শরীফ পরিদর্শন করেন, তিনি মক্কা আল-মুকাররামা এবং মদিনা আল মুনাওয়ারাহ-এর উলামাদের কাছ থেকে হাদীস, দালাইল-ই-খাইরাত এবং হিজবুল বাহর ইত্যাদির জন্য বিভিন্ন ইজাযত পান।
মাসিক আ'লা হযরত সাময়িকী
আহলে সুন্নাতের শিক্ষা প্রচারের জন্য তিনি মাসিক আ'লা হযরত সাময়িকী চালু করেন। এই পত্রিকাটি সফল ছিল ও আজও প্রচলন রয়েছে এবং বর্তমানে মুফতি মুহাম্মদ সোবহান রেজা খান কাদেরী সোবহানী মিয়া এর প্রধান সম্পাদক এবং মুফতি মুহাম্মদ আহসান রেজা খান সম্পাদক।
উত্তরাধিকার
ইব্রাহিম রেজা তার পিতা হুজ্জাত আল-ইসলাম হামিদ রেজা খান কাদেরীর উত্তরসূরি। তার পিতা তাকে তার সমস্ত দায়িত্ব দিয়েছিলেন যা তিনি তার পিতা আহমদ রেজা খান কাদেরীর কাছ থেকে পেয়েছিলেন, যার মধ্যে ছিল খানকাহ-এ-আলিয়া রিজভীয়ার সাজ্জাদানশিনী, দারুল উলূম জামিয়া মানজার-এ-ইসলামের মোহতামিম (প্রধান), রেজা জামে মসজিদ এবং দরগাহ-এ-আলা হযরতের মোতাওয়াল্লির দায়িত্ব।
খুলাফা (আধ্যাত্মিক উত্তরসূরি)
তার অনেক মুরিদিন (শিষ্য) এবং খুলাফা (উত্তরাধিকারী) ছিলেন, তার কয়েকজ বিখ্যাত খুলাফার নাম নিচে লেখা হল।
মৃত্যু
টানা ৩ বছর অসুস্থ থাকার পর ১৩৮৫ হিজরির ১১ই সফর উল মুজাফফর সোমবার (১২ জুন ১৯৬৫ সাল) সকাল ৭টায় তিনি মৃত্যুবরণ করেন। ১৩৮৫ হিজরির ১২ই সফর উল মুজাফফর (১৩ই জুন ১৯৬৫ সাল) ইসলামিয়া ইন্টার কলেজে তার জানাযার নামাজ অনুষ্ঠিত হয়, জানাযার নামাজে করেছিলেন মুফতি সৈয়দ মুহাম্মদ আফজাল হোসাইন, এবং তাকে তার কবরে নামিয়ে দেন। তাকে বেরেলির দরগাহ এ আ’লা হযরতে সমাহিত করা হয়।
বাপ্তিস্মদাতা যোহন
বাপ্তিস্মদাতা যোহন (আরামীয়: יוחנן שליחא‎ Yohanān Shliḥā, Yokhanan HaMatbil, Ἰωάννης ὁ βαπτιστής, Iōánnēs ho baptistḗs,  কিবতি: ⲓⲱⲁⲛⲛⲏⲥ ⲡⲓⲡⲣⲟⲇⲣⲟⲙⲟⲥ or ⲓⲱ̅ⲁ ⲡⲓⲣϥϯⲱⲙⲥ, يوحنا المعمدان;  c.  খ্রিষ্টপূর্ব ১ম শতাব্দী – ২৮ বা ৩৬ খ্রিষ্টাব্দ) ছিলেন খ্রিষ্টীয় ১ম শতাব্দীর গোড়ার দিককার একজন ইহুদি ভ্রাম্যমাণ ধর্মপ্রচারক। তিনি প্রাচীন খ্রিষ্টধর্মে  অগ্রদূত যোহন, কিছু বাপ্তিস্মক ঐতিহ্যে নিমজ্জক যোহন, এবং ইসলামধর্মে নবী ইয়াহিয়া (আ.) হিসেবে পরিচিত। তাঁকে যোহন বাপ্তিস্মক বিকল্পনামেও ডাকা হয়।
জীবভূগোল
thumb|right|450px|[[আলফ্রেড রাসেল ওয়ালেস|আলফ্রেড রাসেল ওয়ালেসের The Geographical Distribution of Animals বই থেকে নেয়া পৃথিবীর একটি মানচিত্র যাতে ওয়ালেসের ছয়টি জীবভৌগোলিক অঞ্চল চিহ্নিত করা আছে। অঞ্চলগুলো হচ্ছে অস্ট্রেলিয়ান, ওরিয়েন্টাল (দক্ষিণ ও দক্ষিণ-পূর্ব এশিয়া), প্যালিআর্কটিক (ইউরোপ, উত্তর এশিয়া, উত্তর আফ্রিকা), ইথিওপিয়ান (আফ্রিকার দক্ষিণাংশ ও মধ্যপ্রাচ্যের কিছু অংশ), নিআর্কটিক (উত্তর আমেরিকা) এবং নিওট্রপিক্যাল (দক্ষিণ আমেরিকা)।]] জীবভূগোল (ইংরেজি: Biogeography) বা জৈব-ভূগোল উদ্ভিদ ও প্রাণীদের ভৌগোলিক বণ্টন বিষয়ক বিজ্ঞানের নাম। এটি পৃথিবীর বিভিন্ন স্থানে এবং ভৌগোলিক ইতিহাসের বিভিন্ন সময়ে বিভিন্ন প্রজাতি ও বাস্তুতন্ত্রের বণ্টন নিয়ে আলোচনা করে। জীবভূগোলকে সাধারণত জীববিজ্ঞানের একটি শাখা হিসেবে বিবেচনা করা হয়, তবে এর উন্নয়নে ভৌত ভূগোলবিদদের অনেক গুরুত্বপূর্ণ অবদান রয়েছে, বিশেষ করে উদ্ভিদের বণ্টন বিষয়ে। এছাড়া জীবভূগোলের সাথে বিবর্তনীয় জীববিজ্ঞান ও বাস্তুবিজ্ঞানের ঘনিষ্ঠ সম্পর্ক আছে।
জীবভূগোলের ইতিহাস
ব্রিটিশ প্রকৃতিবিদ আলফ্রেড রাসেল ওয়ালেসকে অনেক সময় জীবভূগোলের জনক বলা হয়। ওয়ালেস মালয় দ্বীপপুঞ্জে ভ্রমণের সময় জীবকূলের, বিশেষ করে প্রাণীদের ভৌগোলিক বণ্টন সম্পর্কে কিছু অনুকল্প তৈরি করেন। মালয় থেকে ফিরে আসার পর ১৮৭২ সালে বেশ কয়েকজন বন্ধুর (যাদের মধ্যে ছিলেন ডারউইন, ফিলিপ স্ক্লেটার ও আলফ্রেড নিউটন) আবেদনে সাড়া দিয়ে ওয়ালেস পৃথিবীতে প্রাণীদের ভৌগোলিক বণ্টনের উপর একটি সাধারণ রিভিউ প্রণয়নের জন্য গবেষণা শুরু করেন। শুরুতে খুব একটা অগ্রসর হতে পারেননি কারণ তখন প্রাণীদের বৈজ্ঞানিক শ্রেণীবিন্যাস প্রক্রিয়া অসম্পূর্ণ ছিল। ১৮৭৪ সালে শ্রেণীবিন্যাসের উপর বেশ কিছু নতুন গবেষণা প্রকাশিত হওয়ার পর আবার শুরু করেন।
স্ক্লেটার পাখি প্রজাতিসমূহের ভৌগোলিক বণ্টন ব্যাখ্যার জন্য পৃথিবীকে ছয়টি অঞ্চলে ভাগ করেছিলেন। ওয়ালেস এই বিভাজন প্রক্রিয়াকে আরও বর্ধিত করেন যাতে করে স্তন্যপায়ী, সরীসৃপ ও পোকামাকড়দের বণ্টনও ব্যাখ্যা করা যায়। প্রাণীদের যে ভৌগোলিক বণ্টন ব্যবস্থা আজ বিশ্বজুড়ে স্বীকৃত ওয়ালেসই তার ভিত্তি তৈরি করেছিলেন। প্রতিটি অঞ্চলে বর্তমান এবং অতীতের সকল প্রাণীর বণ্টন ব্যাখ্যার জন্য যে বিষয়গুলো গুরুত্বপূর্ণ তার সবগুলো নিয়েই তিনি আলোচনা করেন। এর মধ্যে রয়েছে, স্থলসেতুর (land bridge, যেমন বর্তমান উত্তর ও দক্ষিণ আমেরিকার সংযোগকারী স্থলপথ) উদয় ও বিলুপ্তি এবং প্রবল হিমবাহের প্রভাব। তার তৈরি করা মানচিত্রগুলো প্রাণীদের বণ্টনের উপর বিভিন্ন বিষয় যেমন, পর্বতমালার উচ্চতা, সমুদ্রের গভীরতা, আঞ্চলিক উদ্ভিদজগৎ ইত্যাদির প্রভাব তুলে ধরে। এছাড়া তিনি সে সময় জানা সকল উচ্চতর প্রাণীদের পরিবার ও গোত্রের নাম এবং ভৌগোলিক ব্যাপ্তি লিপিবদ্ধ করেন। লেখাগুলো এমনভাবে সাজিয়েছিলেন যাতে একজন পরিব্রাজক পড়েই বুঝতে পারে কোন এলাকায় কেমন প্রাণী পাওয়া যায়। এ বিষয়ক সকল গবেষণা ১৮৭৬ সালে দ্য জিওগ্রাফিক্যাল ডিস্ট্রিবিউশন অফ অ্যানিমেল্‌স (The Geographical Distribution of Animals) নামে দুই খণ্ডে প্রকাশিত হয়। পরবর্তী ৮০ বছর ধরে এটিই ছিল প্রাণীভূগোলের উপর সর্বাধিক পঠিত ও গুরুত্বপূর্ণ বই।
আয়োডিন
আয়োডিন একটি রাসায়নিক মৌল যার রাসায়নিক চিহ্ন I  এবং  পারমাণবিক সংখ্যা ৫৩। স্থিতিশীল হ্যালোজেন সমূহের মধ্যে আয়োডিন সর্বাপেক্ষা বেশি ভরসম্পন্ন। প্রকৃতিতে আয়োডিন এক আধা-উজ্জ্বল কঠিন অধাতু হিসাবে বিদ্যমান, যা ১১৪°C (২৩৭ °F) তাপমাত্রায় বেগুনি তরলে এবং ১৮৪°C (৩৬৩°F) তাপমাত্রায় বেগুনি বর্ণের বাস্পে পরিনত হয়। গ্রিক শব্দ ioeidēs ἰοειδής, যার অর্থ বেগুনি বা রক্তবেগুনী, তার থেকে এই মৌলের নামকরণ হয়েছে। ১৮১১ সালে ফরাসি বিজ্ঞানী বার্নার্ড কোর্টয়েজ এই মৌলটি আবিষ্কার করেন। আয়োডিন বাষ্পের রঙ বেগুনি বা রক্তবেগুনী।
আয়োডিনের একাধিক জারণ অবস্থা (অক্সিডেসন স্টেট) বর্তমান যার মধ্যে উল্লেখযোগ্য আয়োডাইড (I−) এবং আয়োডেট । সর্বাপেক্ষা বেশি ভরসম্পন্ন এই খনিজ পুষ্টিদ্রব্য থাইরয়েড হরমোন সংশ্লেষণের জন্য প্রয়োজনীয়। অধুনা প্রায় দুই বিলিয়ন মানুষের শরীরে আয়োডিনের ঘাটতি লক্ষ্য করা গেছে যা মানুষের বুদ্ধিবৃত্তিক অক্ষমতার অন্যতম কারণ হিসাবে চিহ্নিত হয়েছে।
বর্তমানে চিলি এবং জাপান আয়োডিনের মুখ্য উৎপাদক দেশ। উচ্চ পারমাণবিক সংখ্যা এবং জৈব যৌগের সাথে সংযুক্তির সহজতার কারণে, এটি একটি অ-বিষাক্ত রেডিওকনট্রাস্ট উপাদান(এক্স-রে-ভিত্তিক চিত্রগ্রহনে অভ্যন্তরীণ কাঠামোর দৃশ্যমানতা বাড়াতে ব্যবহৃত পদার্থ) হিসাবেও পরিচিতি পেয়েছে। মানবদেহে আয়োডিনের গ্রহণযোগ্যতার একটি নির্দিষ্ট পরিমাণ আছে; যাকে কাজে লাগিয়ে আয়োডিনের তেজস্ক্রিয় আইসোটোপ -এর সাহায্যে থাইরয়েড ক্যান্সার -এর চিকিত্সা করা হয়। আয়োডিন অ্যাসিটিক অ্যাসিড এবং কিছু পলিমার-এর শিল্প উত্পাদনে অনুঘটক হিসাবেও ব্যবহৃত হয়।
বিশ্ব স্বাস্থ্য সংস্থা -র প্রয়োজনীয় ওষুধের তালিকায় আয়োডিনের উল্লেখ রয়েছে।
থাম্ব|আয়োডিনের ইলেক্ট্রন বিন্যাস পৃথিবীতে আয়োডিন প্রধানত পাওয়া যায় মহাসাগর এবং সমুদ্রের জলে দ্রবণীয় অবস্থায় আয়োডিন আয়ন I− রূপে। অন্যান্য হ্যালোজেনের ন্যায় মুক্ত আয়োডিন দ্বিপরমাণুক(I2)। আয়োডিন এর উচ্চ পারমাণবিক সংখ্যার জন্য এটি একটি অপেক্ষাকৃত বিরল মৌল।